Erakusleetatik eratorritako adberbioak [Sareko Euskal Gramatika]\nBigarren sail batean sartzen ditugu erakusleetatik eratorritako adberbioak: honela (holan, bizkaieraz), horrela, hola, hala. Adberbio deiktikoak dira. Jatorriz, *honen+era+la, segur aski, -la zaharretik sortu baita –ra adlatiboaren marka.\nBestalde, -xe atzizkia gehituz, adierazkortasun kutsua, indarra adierazten dute honelaxe, horrelaxe, holaxe, halaxe adberbioek; eta -tsu atzizkia gehituz, gutxi gorabeheratasuna adierazten dute, hortik sortzen diren honelatsu, horrelatsu, holatsu, halatsu aldaerek.\nHoriek guztiek tradizioa dute gure literaturan, eta banaka ikusiko ditugu segidan:\nAdierazkortasun kutsua dutenak\nGutxi gorabeheratasun kutsua dutenak\nhonela Lazarragak erabiltzen du, eta hedatua da gipuzkeraz edo bizkaieraz idazten dutenen artean;\nSilbiak bere ugazabari\nonela esan deuso:\n—«Romeria bat egiteko,\njauna, daukat nik gogo. (Eskuizkribua, Lazarraga)\nhorrela adberbioak leku gehiago izan du Hegoaldean, eta gutxiago Lapurdin, Baxenafarroan edo Zuberoan;\nHain pairu haundikoa izan zitekeenik ez zuen esperantza, baina, zion bere baitan, ez-jakin noiz artera iraunen dautan, horrela luzaz jarraitzen badu eme ergel horrek! (Haur besoetakoa, Mirande)\nhala Lazarragak erabiltzen du, eta bizkaierazko tradizioan lekukotasun gutxiago baditu ere, oso hedatua dago euskalki guztietan;\nhola (eta holan, bizkaieraz) ez da hainbeste erabili, baina Iparraldean Etcheberri (Ziburukoa)k eta XVIII. mendeko idazleek erabiltzen dute, XIX. mendean bizkaierazko testuetan eta gipuzkoar bertsolariren batek ere erabiltzen du, eta XX. mendean oro har hedatzen da.\nHaizeari ere bake diozozu furia, Altxarazi eztezantzat hola arrapotia. (Manual devotionezcoa, Etcheberri (Ziburukoa))\nHortik sortzen dira hola eta hola (berriz aipatu beharrik ez dagoen zerbait labur adierazteko-edo), hala-hola, hola-hola, eta abar. Gaurko liburuetan arruntak dira, nahiz hola baino maizago ageri diren gainerakoak.\n-Hola eta hola gabiltza, min batetarik sendatu jaun adineko bat ikusi nahiz. (Mintzaira, aurpegia, gizon, Hiriart-Urruty, J.)\nGaraiko erromantze batek horrela kontatzen du gertatutakoa, hala-hola egindako itzulpen baten arabera: (Bizitza eredugarriak, Olaizola, J. M. "Txiliku")\nNegua iragaiten da hola-hola. (Laborantzako liburua, Duvoisin)\nhonelaxe (hunelaxe, honelantxe, honelatxe…) Hegoaldean dokumentatzen da XVIII. mendeaz geroztik. Iparraldeko autore batzuek ere Materrek, Etcheberri (Ziburukoa)k, Haranederrek… erabiltzen dute. Gaurko testuetan erabiltzen da:\nOthoitza hunelaxe egin behar da. (Gudu izpirituala, Haraneder, J.)\nOnelantxe, baparri-biparri, ordu-lauren inguruan yardun eben mungiarrak bilbotarra barriro agertuarte. (Latsibi, Azkue, R. M.)\nGertakizuna honelaxe izan zen. (India harrigarria, Garate, G.)\nhorrelaxe ere gehiago ageri da gaurko idazleen artean:\nOrrelaxe egon zan zotinka luzaroan. (Uztaro, "Barrensoro")\nHas dezagula horrelaxe guk geuk ere. (Naturaren mintzoa, Zabala, P.)\nholaxe gehiago ageri da tradizioan, baina gaur egun honelaxe bezala, batzuek ereduzko formatzat hartzen ez dutelako, nahiz azken urteetan gehiago erabiltzeko joera ikusten den.\nHolaxe xuti arazi zituen bat bertzearen ondotik. (Lehenagoko Eskualdunak zer ziren, Elizanburu, M.)\nHolaxe zeuden gauzak egia agerian jartzen hasi zenean: izurriak ez zion inori barkatzen. (Groenlandiako lezioa, Atxaga)\nhalaxe da gehien ageri dena, alde handiz, bai tradizioan eta bai gaurko testuetan ere:\nEtxera dijoa artez, buru-makur eta gogoa goibel. Alaxe dagerkigu zerualdeak ere aurpegia gaur. (Uztaro, "Barrensoro")\nnola galdekariarekin koerlazioan ere erabiltzen da:\nZergatik eze, nola dan aren illuna, alaxe izango ere aren argia. (Euskal testuak, Larramendi, M.)\nzer galdekariarekin ere bai:\nUrriko tenporetan zer haize, negu guzian halaxe. (Esaera zaarren bilduma berria.)\nbezala adberbioarekin ere bai koerlazioan:\nBeste gizonak zuei egitea nai duzuen bezela, zuek ere alaxe egiezue aiei. (Yesu Kristo gure Yaunaren bizia, Polikarpo, I.)\nBatzuetan “amen” adierazteko ere balio du:\nErregutu ezazu gu pekatarioen alde orain eta gure eriotzeko orduan. Alaxe. ( Argi Done laburra)\nZure santuekin batera Betikotasun guztian goratu zaitzadan. Alaxe. (Gaztetxo. Bizitzako udaberrian, Atxaga, M.)\nEta batzuetan “halaxe bada”, “halako batean” eta antzeko esanahiak ditu:\nAitak etzion eragozpenik jarri eta alaxe, Piarresek udaraldi oso bat egin zun morroitzan. (Joanak joan, Etxaide, J.)\nAlaxe, liztorrak buruan burrunbaka eta biotzean sukarra irakitan zebiltzkiola, eldu zitzaion egunsentia. (Uztaro, "Barrensoro")\n-tsu atzizkia hartuz, erakusleetatik eratorritako adberbio hauek gutxi gorabeheratasuna adierazten dute: honelatsu, horrelatsu, holatsu, halatsu…\nHonelatsu ziotsan: feria quarta tenporum erit, ba, segun zein data, ad kalendas apruarias… edo antzerako kontuak. (Naturaren mintzoa, Zabala, P.)\nZerorrek ere horrelatsu apainduko zenuke, inoiz gisakorik apailatzea gogoratuz gero. (Rock'n'roll, Epaltza A.)\nZuria bat eta gorria bat erez baitituk baso huntan, halatsu izanen zirezte zuek biak. (Herriko botzak, Larzabal, P.)\nErakusleetatik sortutako hala adberbioak ere partikula hartzen badu, birformulatzaile urruntzaile bihurtzen da:\nHala ere, zerbait iragarrita, egin egingo zuen; zeharo aldatua ez bazen, behinik behin. (Loroaren teorema, Denis Guedj / Jon Muñoz)\nHori hala-rekin bakarrik gertatzen da: ia adibide guztietan birformulatzailea da, baina bada zalantzazko adibideren bat ere:\nHala ere egiten zuten ogiak ez zuen parerik eta, jatekoaren aldetik pobretasun haundienean zirelakotz, ez zuten ogirik uzten eskapatzera beren harpe ziloetatik. (Luzaiden gaindi, Aintziburu, A. / Etxarren, J. B.)\nAldiz, ez da gauza bera gertatzen honela eta horrela-ren kasuan, horrelakoetan beti moduzko adberbio arrunta baita:\nHonela ere deitzen zitzaion Aita Santuari Erdi Aroan. (Asisko Frantzizko, Asisko Klara, Askoren Artean)\nHorrela ere alferrik izango duk-eta. (Bizia lo, Muñoz, J.)\nErakuslea izan ez arren, bada -la horretaz baliaturik osatzen dugun beste adberbio bat ere: bestela (edo bertzela). Leiçarragaren garaitik dokumentatzen da, eta tradizioari dagokionez, guztiz hedatuta dago, nahiz bizkaieraz gutxiago erabili den. Gaur egun oso arrunta da.\nBigarrena, lana egiten duana Jaunaren grazian egotea, bestela illa dago animaren aldetik, eta iliak irtengo dira egiten dituan obrak. (Zazpi sakramentuen gañean erakusaldiak, Aguirre, J. B.)\nEta konparatiboetan bezala erabiltzen dugu:\nSegur idukitzen zituen guziak batean eskapatzen zitzaizkon, eta Mentorrek ihardestean solas labur batez egundaiño bezala bere duda-mudetan sartzen zuen. (Telemake, Duvoisin)\nPerpaus osagarrien –eLA atzizkiak ere badu, beharbada, erakusleen modu atzizki honekin zerikusirik: horrela esan, …-ela esan.\nEuskara Institutua, EHU, "Erakusleetatik eratorritako adberbioak", Sareko Euskal Gramatika (SEG), www.ehu.eus/seg


Euskal Herriko Musika industriarako azokarik garrantzitsuenetarikoa da Durangoko Azoka eta bai sektorerako zein publikoarentzat erreferetzia izaten jarraitzen du. Publiko eta talde edo artisten hurbiltasuna da DAzokaren arrakastaren sekretua eta bere ezaugarri nagusia.\nSinaketak ondo funtzionatzen dute eta ez bakarrik salmentak gora egiteko baizik eta publiko eta artisten erlazioa fidelizatzeko. Izan ere, 52. Edizio hau, hilaren edizioa izan da, bost eguneko hilera etengabeak izan ditugu. Durangoko Azokatik ez zara bakarrik diskarekin irtetzen, argazkiak, artistaren hitzak… oroitzapenak dira azken finean.\nMusika zuzeneko arloan, Ahotsenearen arrakasta azpimarratu behar dugu. Programazio sendoa izan dugu eta hurbitalsun hortatik dator espazio honen arrakasta. Ekitaldiak indarra izan dute aurten.\nNobedadeak izan dira gehien saldu diren diskoak baina iraganeko kantariak be indarra mantzentzen dutela ziurtatu da DAzokaren edizio honetan. Argi dago belaunaldi berri batek hartu duela lekua eta iraganeko kantaritik jaso dute modeloa eta transmizioa.\nBeraz, transmizioaren katea oso sendo mantetzen dala be ikusi dugu DAzokan.


Aldundiak bizilagunak mundu digitalerako prestatuko ditu | Otamotz\nGipuzkoako Foru Aldundiko Haur eta Gazteen Sustapen zerbitzuak Kultura Digitalaren inguruko asteak martxan jarri ditu, Kode Eskola enpresarekin batera, herritarrak mundu digitalerako prestatzeko. Autobus batek Gipuzkoako hainbat herri bisitatu ditu eta atzotik Zumarragan dago. Bihartik hilaren 8ra bitartean ikastaroak emango dituzte bertan.\nFernando San Martin aldundiko Garapenerako Lankidetzako zuzendariak, Kode Eskola enpresako Nerea Atxegak eta Mikel Serrano alkateak prentsaurrekoa eman zuten atzo egitasmoa aurkezteko.\nSan Martinek helburuetako bat gazteak heztea eta Internetek dituen arriskuak ezagutzera ematea dela aipatu zuen. «Teknologia berriak gure bizitzeko, lan egiteko eta harremanak izateko modua aldatzen ari dira. Egoera honen aurrean, umeek, nerabeek eta gazteek ez dute esperientziarik edo erreferentziarik planteatzen zaizkien erronkei aurre egiteko».\nAutobusa eta karpa\nAutobusean eta karpan herritarrei mundu digitalean ondo moldatzeko irizpideak eskainiko zaizkie. «Helburua sareen erabilera kritiko eta kontzientea sustatzea, bretxa sozialarekin amaitzea eta ziberbullying-ari aurre egiteko tresnak ematea da».\nIrizar enpresak utzitako autobusean, programazio tailerrak emango zaizkie ikastetxeetako ikasleei. Bideo-jokoak eta webguneak sortzen ikasiko dute. Herriko elkarteek eta jubilatuek ere ikastaroak egingo dituzte. Gainera, ondoko karpan aldundiak zibersegurtasuna lantzeko prestatu duen material didaktikoa zabalduko da.\nAutobuseko ikastaroetan ikasleek eta izena eman duten elkarteek parte hartuko dute eta karpako informazio gunea, berriz, herritar guztiei zabalik egongo da. 09:00etatik 20:00etara egongo dira bertan. Egun bakoitzaren amaieran, 20:00etan, 8 GBko hiru pendrive zozkatuko dituzte parte hartzen duten pertsonen artean.\nBestalde, aldundiak kulturadigitala.eus webgunea prestatu du. Bertan, erabilera arduratsua sustatzeko materiala aurki daiteke. «Herritarrak teknologia ahalik eta modu egokienean erabiltzeko trebatu nahi dugu. Izan ere, historian zehar teknologia modu negatiboan zein positiboan erabili da», azaldu zuen San Martinek.\nAutobusa eta karpa Zarautz, Elgoibar, Lasarte eta Azpeitian egon da dagoeneko. Zumarragatik Bergarara joango dira.


Hiri hondakin solidoak - Jon Alonso - 111 Akademia\nIzenburua: Hiri hondakin solidoak\nEnekoitz Ramirezek, Lanbas, etakide ohi, preso ohi, arte salerosle ohi eta lapur ohiak zintzoen saldoarentzat lanean jarraitzen du. Oraingoan Euskaltzaindian jasotako hainbat mehatxu ikertzen jarriko dute lehenik eta, gero, Bartzelonan, edukiontzi batean biluzik agertu den Kasimiro Argiturri abokatu, sukaldaritza-kritiko, polizia eta bestelako jendilajearekin nahastuko da. Baina, haren zoritxarrerako, oraingoan zintzoen aldean.\n2016/05/12 7:28 pm\nKostatu zait irakurtzea. Hasiera potentea da baina gero ez dakizu zertara datorren hurrengoa. Lanbasen burutazioak oso interesgarriak dira baina ildoa galtzen duzu. Eta berriz agertzen denean ez dakizu non zeuden. Dialogo batzuetan ez dakizu nork esaten duen zer. Eta azken atalean erritmoa asko indartzen da eta desiatzen zaude jakiteko nola bukatzen den, baina bukaera oso fortzatua da\n2015/12/29 10:01 pm\nJon Alonsok berriro ekarri digu suspentseko liburu bat Enekoitz Ramirez “Lanbas” pertsonaiarekin eta esan behar da aurreko eleberria baino borobilagoa dela hau. Eleberri beltz onek eduki behar dituzten elementuak badauzka liburu honek eta, beraz, ez dago aspertzerik hau irakurtzen. Amaiera ere oso ondo harilkatuta dago eta arrapaladan irakurri behar dira azken orriak, liburuak sortzen duen tentsioak hala eskatuta.\nOndorioz, guztiz gomendagarria da Jon Alonsoren azken liburu hau.


BITARTEKO IRAKASLEEI UDA KOBRATZEKO 165…\nBITARTEKO IRAKASLEEI UDA KOBRATZEKO 165 EGUNAK MURRIZTU\n99 %In favor\n199 votes (198/1)\nCovid-19 alerta egoera dela eta Martxoaren 13an EJ-ak Ordezkagune plataforma etetea erabaki zuen. Hortaz, bitarteko irakasleak lan aukerarik gabe geratu ziren. Hilabete bat pasa eta Aste Santua eta gero, apirilaren 17an ordezkapen batzuk soilik hasi ziren banatzen: jubilazioak eta baimen luze batzuk (amatasunak aitatasunak…), gaixotasunak eta baimen motzak alde batera utziz. Eta bitarteko irakasleak gainera eskerrak eman behar.\nGero apirilaren 23an kriston mesedea: Ordezkagune martxan jarri zuten OSTEGUNETAN BAKARRIK berriz ere ordezkapen gutxi batzuk emateko: baimen eta gaixotasun luzeak soilik. Gaixotasun motzak EZ.\nBaina nola jakingo dute gaixotasun luzea dela? Noiztik galdetu ahal zaio langile gaixoari zenbaterako egongo den gaixorik edo baja egoeran? Noiztik aukeratu ahal dira horrela ordezkapenak? Baina zer da hau? Non daude langileen eskubideak? Zer egingo du EJ-ak alerta egoera guztiz kentzen denean? Legala al da egiten dutena?\nBizi ari garen egoeran irakasle ordezkoek BEREZ euren lana jadanik murriztua ikusten dute: Telelanarekin baja gutxiago sortzen dira berez desplazamendurik egiten ez direlako, jendeak beldurra diolako medikuarengana joatera...Benetan, oztopo gehiago jarri behar duela EJ-ak soldata batzuk murrizteko? Bizi ari garen egoera gerizpean egiten ari diren langileen murrizketa ez bada, esaidazue zer den.\nLANGILEEN BAJAK MURRIZTEA ETA MANIPULATZEA LEGEZ KANPO DAGO!\nLan egiteko ia aukerarik gabe...\nLan egiteko aukera oso gutxi, beraz 165 egunak murriztu beharko lirateke.\nAnder Iza Rekakoetxea\nOrdezkapenak lehenengo egunetik betetzea ezinbestekoa da! Ordezkapenak ez betetzeakaxolagabekeria galanta\nMiren Gotzone Erdozia Igartua\nIa 4 hilabete egongo gara lan egiteko aukerarik izan gabe.\nEz da pribilejoa lanegun gutxiagogatik kobratzea, JUSTIZIA baizik. Martxoaren 13tik aurrera lana lortzea ia ezinezkoa da askorentzat.\nMartxotik aurrera ez dugu lanik egiteko aukerarik izan. Hori dela eta, udara kobratzeko egun kopurua murriztea beharrezkoa da gure eskubideak errespetatzeko.\nIrakasle asko daude lanik gabe ordezkapenak betetzen ari ez direlako, gutxienez uda kobratzeko eskubidea bermatu.\nMaite Sanchez Vazquez\nLan egiteko aukerarik ez dugulako\nEgunak betetzeko ezintasuna\n3 hilabete eta piku lan egiteko aukerarik gabe edota oso aukera gutxi. Aurreko ostegunean, ordezkagunean 0 aukera 3 lurraldeetan bai murriztuan zein osoan.\nOrdezko irakasleen eskubideak babesteko\nOrdezkapenak egiteko aukerak aldatu dira!\nOrdezkagunea martxan egon ez denez ordezkapenak egiteko epea murriztu da, beraz lan egiteko egunen aukera ere bai.\nJustua dela uste dut.\nLan egiteko aukeren murrizketa\nNerea Martin Martinez\nGure eskubidea delako\nOihane Gauna Lopez\nEz badago ordezkapenik nola egingo dute lan\nLeire Martinez Iraola\nEgoera oso berezian gaude eta ordezko askok langabezian gaude. Justuena da, egoera normal batean, 165 egunak eginda izango genituen soberan.\nLeire Ugalde Beldarrain\nGuztion eskubidea delako\nHule t'erdi daramagulako lan egiteko aukerarik gabe\nUdarako egunen murrizketaren alde\nLan egiteko aukerak murriztu dira, ondorioz uda kobratzeko lan egunak ere murriztu beharko litzateke.\nIkasturte osoa lan egiteko aukera ez digutelako emon.\nIrakasleok ez daukagu egoera normala balitz bezala egunak betetezeko adina aukera.\nLan egiteko aukera ezagaitik\nORDEZKAGUNEA ITXITA EZ DIRA URTEKO LAN EGUNAK ERRESPETATU\nKurtso lanean bukatzeko aukerarik gabe\nLan egiteko aukeren murrizketa. Prekarietate gehiagorik ez!\nLan egiteko aukera eta egun gutxiago egon bada uda kobratzeko egun kopurua murriztu behar da.\nBizi izaten ari garen egoeragatik\nErterik ez badago, zeozer egin behar da gure ordezkoekin\nEz da bidezkoa ordezkapenak hainbeste murriztu ondoren 165 egun eskatzen jarraitzea.\nOrdezkagunea itxita egon denez uda kobratzeko egunak murriztu behar dira\nAskok ez daukagu minimora heltzeko aukerarik orain dauden ordezkapen murrizpenak direla eta\nOrdezkoen egoera eta bizi garen egoera hobetzeko\n21 Egun gutxiago ordezkapenak banatzeko, 21 egun gutxiago uda kobratzeko\nEz dugu martxoaren 15etik ordezkapenak egiteko aukera eduki. Ordezkagunea nahiz eta zabaldu duten apirilaren 23an, ez dituzte beharren dauden ordezkapen guztiak eskeini.\nEusko jaurlaritzak ez ditu ordezkatu baja hartu duten irakasleak. Beraz, ordezko askok ez dituzte beteko uda kobratzeko beste egun.\nEz da bidezkoa.\nAne Barrasa Etxebarria\nLan egiteko aukerarik ez egonda , udara kobratzeko egunak murriztu beharko lirateke\nLan duinaren alde irakaskuntzan\nOrdezkapenak betezen ez daudelako eta rz guk lanik egin ez dugulako nahi\nIkasturte osoa kostata lan egiten eta orain etxean 165 egun bete barik\nEgun asko dira eta dagozkizun ordezkapenen arabera, neurri handi batean zortearen arabera, zaila izaten da egun horietara heltzea. Ni ere izan naiz egoera horretan eta hobetzeko modua badaukagula uzte dut.\nOrdezkoak lanik eta eskubiderik gabe gelditu gara.\nLan egiteko Aukera gutxiago egon badira, uda kobratzeko egun kopuru hori murriztu egin behar da!!!!\nBidezkoena da aparteko egoera honetan lanerako aukera murriztuak kontutan hartuta.\nEgoera berezi hau dela eta , justuena dela uste dut\nLan egiteko aukerak murriztu dira.\nEs necesario como un refuerzo que permita un sustento de los empleados.\nAukerarik ere ez dugulako izan lan egiteko.\nlangileen eskubideak bermaru！uda puntuatu ta kobratzeko puntuazioa gutxitu！\nEgoera berezi honen ondorioz ez da ordezkpenenik eman 2 hilabetetan Edo eman badira oso gutxi izan dira. Ez da bidezkoa bi hilabetez lan egiteko aukerarik ez euki ondoren 165egunak mantentzea. Askok ez dute aukerarik eduki 165 egun betetzeko\nEz da bidezkoa irakasleok jasatzen ari garen egoera hau, gure lan eskubideam urratzen dituzte egunero!!\nGure eskubidea delako!!\nNaia On Faia\nEz delako bidezkoa.\nPedro Victor Moura\nEz da ia ordezkpenenik eman 3 hilabetetan eta ez da bidezkoa hiru hilabetez lan egiteko ondoren 165 egunak mantentzea. Izan gaitezen justuak.\nKristina Perez Iruretagoiena\nOrdezkapenik ez bada egon, egunen propoltzionaltasuna\nEz dugulako aukerarik izan\nEgoera berezi honetan legezkoa delako!\nKoronabirusa dela eta, hezkuntza delegaritzak ordezkapenak normaltasunez esleitzeari utzi dio.\nEz dugu lan egiteko aukerarik izan\nIa ez dagoenez lan egiteko aukera justuena da\nOrdezkoen eskubideen alde! 3 hilabete ta erdi lanik egin gabe egonik, udan kontratua izateko beharrezkoa diren egun horiek 165etik 105era aldatzea.\nCovid-19 dela eta beharrezkoa deritzot uda kobratzeko egunen murrizketa.\nEukene Nakamura Cooper\nBidezkoa da. Lanik egiteko aukera kendu zaie gainera.\nOrdezkagunea hainbat astetan itxita egon delako, ordezkoek lanik egiteko aukerarik izan gabe.\nEz dugu lan egiteko aukerarik izan martxoaren 14a ezkeroztik! Horrek udara kobratu ahal izateko 165 egunak betetzea ezinezkoa egin du ordezko askorentzat! Aurtengo egoerak bultzatuta egun kopuru hori jaitsi beharko litzateke!!!!!\nIxax Fer Zub\nOrdezkapenak ez direnez betetzen ari 3.hiruhilabetean, uda kobratzeko behar diren egunak bete ezinda geratu da jende askom\nOlaia Estepa Reina\nGutxienez, Ordezkagunea itxita egon den egun kopurua murriztu behar da!! Zentzutasunez jokatu!!!\nOrdezkagunea itxita egon da hilabete luzez eta orain ostegunetan baino ez du funtzionatzen, ordezkoon lan egiteko aukera izugarri murriztuz. Hori dela eta, uda kobratzeko egunen murrizketa eskatzen dugu\nBeraien eskubidea delako. Pandemia egoera honetan ordezkapen asko bete gabe geratu dira eta ondorioz ordezko horiei egunak falta zaizkie 165 egunetara iristeko.\nOrdezkagunea itxita egon delako denbora jakin batean eta berriro martxan jarri dutenean bere funtzionaltasuna eskasa izan da, ez dira ordezkapenak ia agertzen eta are gutxiago bajan dauden irakasleak kubritzen.\nLan egiteko aukera hilabete batzuk kendu ondoren uda kobratzeko laneko egun kopurua murriztu behar da!\nBi hilabetez eztira ordezkapenak banatu, beraz 60 egun horietan lan egitea ezinezkoa izan da.\nOrdezkapen asko bete gabe daudelako\nIratxe Astigarraga Barrenetxea\nOrdezkapen asko bete barik geratu dira irakasle asko lan egiteko aukera barik utziz.\nGuri murriztapenak jartzen dizkiguten bitartean, politikaeiek jasaten al dituzte murriztapen horiek? Ez, noski, beraiek DIETAK ere bero-bero poltsikora. Hori da hori eskubide berdintasuna, LOTSAGARRIA!\nArkaitz Manterola Etxaniz\nOrdezkoek ez dugu minimora heltzeko aukerarik izan. Eta ez da guk lan egin nahi ez dugulko izan.\nLan egiteko egun gutxiago direnez... Uda kobratzeko egun kopurua jeitsi beharko zen\nLan egiteko aukera gutxiago izan dugu\nERE izkutua Hezkuntza publikoak\nREDUCCIÓN DE PERSONAL ENCUBIERTO!!!!\nJustoa dena bakarrik eskatzen dugu\nKalitatezko Hezkuntza eskaintzeko, mesedez baja guztiak, etapa guztietan legenengo egunetik ordezkatu. Hezkuntza defendatu lana banatu. 'ERE' izkutuari ez!\nOrdezkagunea itxita egon denez, ez dira ordezkapenak banatu!\nUda kobratzeko egunak murriztu\nMaiatzak 8 UPDATE:\nLehenengo ostegunean, apirilaren 23an, 30 ordezkapen inguru banatu zituzten Bizkaian Bigarren Hezkuntza osoan, bigarren ostegunean apiriliaren 30an, 6 lanpostu Bigarren Hezkuntza osoan eta hirugarren ostegunean maiatzaren 7an 4 lanpostu Bigarren Hezkuntza osoan.\nLarrialdi egoera honetan ordezkapen bat Ordezkagunen ateratzeko hainbat eguneko ez-ohikoak diren “prozesuak” gainditu behar ditu: Lehenengo ikastetxeetatik ziurtatu baja luzea izango dela (bi aste baino gutxiago bada kanpora), dagokion delegaritzan baja baieztatu eta azkenik Lakuara bidali bajaren eskaria (inoiz ez da hau Lakuan egiten) eta baja ugari direla iruditzen bazaie atzera botatzen dituzte eskariak arazorik gabe, eta inolako eskubiderik gabe.\nPanorama honekin hainbat eskubide ezeztatzen dira:\n· Irakasle titularrek birritan pentsatu behar dute baja hartu ala ez hartu zeren agian ordezkorik ez dute izango. Gaixotasunaren iraupenari buruz galdetuak izan.\n· Irakasle ordezkoek langabezian egoera mugagabean jarraitzen dute inolako aparteko laguntza barik Jaurlaritzaren aldetik. Bestalde, ezin badugu lanik egin ezin izango ditugu uda kobratzeko 165 egunak bete. Gehienok beteta izango genituzke gaur egun. Beraz, soldata gabe: martxoan, apirilean, maiatzean, ekainean, uztailean, abuztuan... irailean batek daki zer gertatuko den. Eta galtzen ari garen puntuei buruz zer esanik ez.\n· Ikasle talde batzuk irakasle gabe geratzen dira denboraldi betean.\nNire arloan 0 ordezkapen agertu dira bai apirilaren 23an bai gaur, apirilaren 30ean. Ez da kasualitatea, manipulazioa baizik: Ordezkagune martxan jarri dute bakarrik gu ixiltzeko helburuarekin. Bizkaiko delegartizara deitu dut eta esan didade Bizkaian Bigarren Hezkuntza osoan lehenengo ostegunean 30 bat plaza atera zituztela eta gaur soilik 6.\n165 eguneko kopurua jaitsi edo ordezkagunea ganoraz martxan jarri ezean gutxienez 7 hilabeteko (martxoa/iraila biak barne) langabeziara kondenatuta gaude!!!!\nordezkapenak gelditu egin ziren eta orain ostegunetan ordezkapen luzeak bakarrik ateratzen direnez, lan egiteko aukerak murriztu egin zaizkigu, gure egoera okertuz\nBidezkoena izango liteke, baina ordezkapenak egiten jarraitzea\nBy Mila. 4 days ago. Read the Government's answer.\nBy Santurtzi. 4 days ago. Not answered yet.\nBy JOSEBA IÑAKI OLARIAGA LARRAÑAGA. 4 days ago. Read the Government's answer.\nBy Irakasle. 4 days ago. Read the Government's answer.\nBy Pedro. 4 days ago. Read the Government's answer.\nBy txiki. 5 days ago. Read the Government's answer.


san isidro | Mondraberri Arrasateko Ataria\nEkaitzak putzu handiak eragin ditu han-hemenka\nArratsaldeko 18:00etan hasi den ekaitzak ur-putzu handi bat eragin du San Isidro elizaren ondoan dagoen zebrabidean, Musakola auzoan. Denbora gutxian erori den ur kantitate handia estoldek ur guztia biltzea zailtzen ari da. Gomendigarria da leku horretatik igaro behar duten...\nMusakolako kaleetan danborra jotzera atera ezin izan diren arren, Arizmendi Ikastolako Santa Teresa guneko ikasle eta irakasleek ez diote San Isidro jaiak ospatzeari utzi nahi izan. Hori bai, osasun-neurriak errespetatuz. Eskolako patiotik musika eta informazio mezuekin girotu dute auzoa,...\nSan Isidro larunbat honetan bisitatu ahal izango da\nSan Isidro ermita larunbat honetan eguerdiko 12:00etatik aurrera bisitatu ahal izango da. Antolatzaileek jakitera eman dutenez, San Isidro eguna dela eta, 12:00etan kanpai zaparrada izango da eta ondoren ermitako ateak irekiko dira interesa izan dezaketen herritar guztiek bisita dezaten. Ermita itxita dago 2018tik, eta bizilagunek ez dute bertara sartzeko aukerarik izan ordutik.


'Bertsonautak', Malerreka-Baztango taldea, 2020ko Bardoetan txapeldun - bizkaie.biz\nBizkaie! 2020-10-19 10:36 Bertsolaritzea\nBerako Lamixene, Malerreka-Baztango Bertsonautak eta Leitzako Atekaberts komeni taldeak ibili dira bertsotan.\nBertsonautak' taldekoak, saioaren hasierako agurrean. | Ikusi handiago | Argazki originala\nLizarra Ikastolako aretoan jokatu da finala, giro beroan; aforoa mugatzeko neurrien ondorioz, 100 lagun batu dira ekitaldian. Berako Lamixene, Malerreka-Baztango Bertsonautak eta Leitzako Atekaberts komeni taldeak ibili dira bertsotan. Azkenean, Bertsonautak talde izentau ditue txapeldun.\nUrtarrilaren 31an hai zan 2020ko Bardoak, Nafarroako Taldekako Bertsolari Txapelketea eta astegoienean amaitu da, Lizarra Ikastolako aretoan egindako finalean. Tartean, hamar hilebete joan dira eta ia zazpi hilebeteko etena, Covid-19ak eragindako pandemiaren ondorioz. Azkenean, osasun prebentzinorako neurri guztiak beteta eta aforoa 100 lagunetara mugatuta jokatu da taldekako txapelketako finala. Nafarroako Bertsozale Alkarteak Lizarra Ikastoleagaz eta Nafarroa Oinez-egaz alkarlanean atondu dau saioa eta laguntzaile izan ditu Lizarrako Bertso Eskolea eta Lizarrako Udala. Hiru talde izan dira kantuan: Berako Lamixene, Malerreka-Baztango Bertsonautak eta Leitzako Atekaberts komeni. Azkenean, Bertsonautak izan da garaile.\nHasierako agurrek jarri deutse abiapuntua saioari. Musikeak lagunduta, aurkezpenerako erabili dabe taldeek agurra. Horren ostean, ofizioen txandeari heldu deutse. Zortziko handian, Aitor Elexpuru eta Iker Gorosterrazu ibili dira kantari, bihar Lizarran Nafarroa Oinez-a ospatu beharko litzatekeela eta, arduratuta lehenengoa, eta sano ahaztua bigarrena. Zortziko txikian, birus biren larrutan ibili dira Alazne Untxalo eta Aitzol Eizmendi; gripe arruntaren birusa bata, eta koronabirusarena bestea. Seiko motzean, Julen Zelaieta eta Miel Mari Elosegi Luze ibili dira bertsotan, kontaktuak miatzen dituan Radar Covid aplikazinoaren harian.\nHiruna punturi erantzun deutse gero Iker Gorosterrazuk, Xabat Illarregik eta Patxi Castillok. Ondoren, hurranez hurran, poltsa beroari,jaietako txanoari eta Korrikako petoari bertso bana kantau deutse Julen Zelaietak, Alazne Untxalok eta Miel Mari Elosegik. Horren ostean, koplen ariketan, kantuan ibili dira Egoitz Gorosterrazu, Ekhiñe Zapiain eta Ane Intxausti. Aplikazino anonimo baten bitartez, hiruko sexuala egiteko geratu dira hirurak eta agertu diranean jaubetu dira txikitako klasekideak dirala.\n'Bat, bi, hiru' olgetan, binaka ibili dira hiru taldetako kideak, gai-jartzaileak emondako zerrendeari, habanera doinuan puntuka, ahalik eta berba gehien eransten. Arbol muetak batu behar izan ditue Lamixene-koek, etxeko tresnak Bertsonautek, eta koloreak Atekaberts Komeni-koak. Ondoren, bakarka ekin deutse Alazne Untxalo, Xabat Illarregi eta Patxi Castillo, gaia emonda.\nHiruko ofizioan, ume jaiobarri beraren bildurra, ilusinoa eta harridurea izan dira, Miel Mari Elosegi, Ekhiñe Zapiain eta Egoitz Gorosterrazu. Ostean, eta saio puntuagarriari amaierea emoteko, puntuka kantau dabe hiru taldeak. Lamixene taldekoek, osasun neurrien ondorioz kontzertua jesarrita ikusi behar daben heavy zaleak gorpuztu ditue. Bertsonautak delitu baten errekonozimendu erronda baterako deitutako bolondresak izan dira. Atekaberts komeni taldekoak, azkenik, igongailuan preso geratu diran bizilagunak izan dira.\nAriketa puntuagarri guztiak amaituta jakinarazo dabe talde irabazlearen izena. Orduan izentau dabe Bertsonautak taldea 2020ko Bardoetako txapeldun. Lizarrako Bertso Eskolako eta Nafarroako Bertsozale Alkarteko hainbat ordezkarik emon ditue sariak. Horreen ostean, bertsolari guztien azkeneko agurrakaz amaitu da saioa.


"Gogorra heriotza da, ez donazioa egitea" - Gipuzkoako Hitza\n“Gogorra heriotza da, ez donazioa egitea”\n2018, otsailak 16 Albisteak, Asteko Gaiak, gipuzkoa, Gizartea 447\nEspresuki bestelakorik esan ezean, herritar guztiak gara organo emaile”. Nahiz eta, heriotza kasu bakoitzaren arabera, guztiek ezin duten eman pauso hori. “Hiltzen garen unean ditugun gaixotasunen araberakoa izaten da hori”, azaldu du Lucia Elosegi Donostia ospitaleko donazioen saileko koordinatzaileak. “Minbiziaren aurka borrokan aritu den pertsona baten organoak, adibidez, ezin dira berreskuratu, gaixotasuna pasatuko geniokeelako hartzaileari”. Etxean hiltzen direnen kasuan ere, ezinezkoa da horien organoak donatzea. “Hil berri den pertsonak kontrolatutako leku batean egon beharra daukalako bere organoak oxigenatuta egon daitezen, eta ospitalean bakarrik bermatzen da hori”.\nAbenduaren 3an bete ziren 50 urte Christian Barnard medikuak Lurmutur Hiriko ospitale batean, Hegoafrikan, bihotzeko lehen transplantea egin zuenetik, eta medikuntza arloan pauso asko eman dira ordutik. Donostia ospitalean ez da egiten organoen transplanterik, baina oso handia da organo donazioen kopurua. Milioi bat biztanleko donazio kopuruaren arabera egiten da sailkapena, eta iaz 70,3 zen datua Araba, Bizkai eta Gipuzkoan; Gipuzkoan, berriz, 104. Alderatzen hasita, 32,7 da Portugalen, 30,8 AEBetan eta Belgikan, 28,7 Frantzian… “Gure osasun sistemari esker, punta-puntan gaude donazio kopuruan”, ondorioztatu du Elosegik.\nGurutzetako ospitalean, Barakaldon (Bizkaia), egiten dituzte gibelaren eta giltzurrunen transplanteak, eta Valdecillako ospitalean, Santanderren (Espainia), bihotzarenak, birikenak eta pankrearenak. Donostia ospitaletik ordubetera dago Gurutzetako ospitalea, eta bi ordura Valdecillakoa. Datuak aztertuta, giltzurrunen donazioak dira ugarienak. “Eta beharrik handiena ere giltzurrunena izaten da, gaixotasun askorekin daukatelako lotura”. Atzetik leudeke gibela eta birikak. Organoez gain, tendoiak eta hezurrak ere donatzen dituzte gazteenek, “oso baliagarriak direlako medikuntzarako”.\nHezur muinarena, erronka\nOrganoen transplanterik ez, baina Donostia ospitalean hezur muinarenak egiten dituzte. “Eta eredu gara horretan”. Gaixo dauden zelulak kendu eta emailearenak sartzen dituzte kasu horretan. “Eta horretarako, noski, %100 bateragarriak izan behar dute emailearen eta hartzailearen zelulek”. Koordinatzailearen hitzetan, “erronka zaila” da hori. “Eta familiako kideen artean bilatzen dugu lehenengo”. Hala ere, mundu mailako erregistroa daukate hezur muinaren donazioak egiteko. “Eta, behin izena emanda, beharra dagoenean deitzen diote emaileari. Posible da berehala deitzea edo inoiz deirik ez jasotzea”. Araba, Bizkai eta Gipuzkoan urtero 1.500 pertsonak ematen dute izena hezur muinaren emaile izateko.\nElosegik azaldu du ez dela erraza organo emaile potentzialak aurkitzea. “Minbizia, infekzioak, etxean hil izana… Azkenean, herritarren ehuneko txiki batek soilik izaten du aukera bere organoak donatzeko. Horregatik dago hainbesteko beharra”. Eta horregatik egin behar izaten dute kontzientziazio lan handia. “Eskoletara joaten gara hitzaldiak ematera, komunikabideetan ere zabaltzen ditugu mezuak…”. Hausnarketarako tarte bat hartzeko eskatu du Elosegik: “Askotan ez dugu pentsatzen bi aldiz, baina inoiz ezin da jakin guk edo gertukoren batek noiz beharko duen organoren bat. Horregatik da garrantzitsua emaile izatea”.\nUrteko 365 egunetan 24 orduz zaintzan egoten dira Donostia ospitaleko donazioen sailean —zortzi langile daude egun—. “Osasun langileek abisua pasatzen digute balizko emaileren bat eduki dezaketela ikusten dutenean”. Kasu horretan, pertsona horren historia klinikoa aztertzen dute lehenik eta behin, “kontraindikaziorik ez dagoela ziurtatzeko”. Eta, egoeraren arabera, gaixoari berari edo familiari galdetzea izaten da hurrengo pausoa. “Heriotzaren ondorengo kasuan, familiari galdetzen diogu ea etxean donazioei buruz hitz eginda zeuden edo ez”.\nBaiezko kasuan erraza izaten da lehen pausoa. “Baina momentu gogor asko pasatu behar izaten ditugu, heriotza baten aurrean egoten delako familia hori, eta euren lehentasuna ez delako izaten organoen donazioari buruz hitz egitea”. Sentsibilitatea, goxotasuna, maitasuna… ezaugarri horietako asko eskatzen ditu donazioen sailean lan egiteak. “Eta formazio hori ere jasotzen dugu, noski. Ikastaro asko egiten dugu familia horiei nola lagundu jakiteko, nahiz eta ez dagoen sekreturik: lasai egotea eta goxo tratatzea”. Bat-bateko galdera-erantzunak eta momentu gogorrak saihesteko, etxean organoen donazioari buruz hitz egiteko aholkua eman du Elosegik. Bizi testamentua eginda edukitzea da beste aukera bat. “Dokumentu horretan idatzita badago, familiak ezingo duelako kontrakorik esan”.\nAldaketa asko izan da donazioetan. “Garai batean, garun heriotza behar izaten zen emaile izateko”, zehaztu du Elosegik. Istripuak, garuneko odoljarioak… Baina asistolian donazioak egiteari ekin zioten, 2015ean. “Kasu horretan, bihotza gelditu ondoren egiten da donazioa, kalean edo etxean bihotzekoak eman ondoren, adibidez”. Pertsona hori suspertzen saiatzen dira larrialdietako langileak. “Eta ezinezkoa denean, ospitalean baieztatzen dugu heriotza”. Ondoren hitz egiten dute familiarekin, baiezko kasuan donazioaren prozesua martxan jartzeko. “Beldurgarria da langile guztien artean eskatzen duen koordinazio lana”.\nBi kasu horietan ez da aukerarik izaten gaixoarekin hitz egiteko. “Baina gutxi gorabeherako epeak egoten dira gaixotasun batzuetan, eta, kasu horietan, lasaigarriak emateko garaia iritsi aurretik hitz egin ahal izaten dugu gaixoarekin. Hiltzeko planaz eta donazioaz hitz egin daiteke horrelakoetan. Erronka handia da, gogorra, baina oso polita”. Donazioa egiteko azken aukera bat ere badago: “Donazioa familiako kideen artean egitea. Proba asko egiten ditugu, emailea ondo dagoela jakiteko eta organo hori gabe bizi daitekeela ziurtatzeko”. Iruzurrei atea ixtea ere bada proba eta elkarrizketa horien helburua.\nBehin donazioa eginda, 0 larrialdia non dagoen aztertzen dute. “Espainiako Estatuan lehenbailehen donazioa behar duen pertsona bat dagoela esan nahi du 0 larrialdiak”. Errepidez saiatzen dira organoak garraiatzen. “Baina harreman zuzena daukagu aireportuekin ere, eta organoak hegazkin arinetan garraiatzen ditugu kasu batzuetan”. Makina berezi batzuetan sartzen dituzte giltzurrunak, eta kanpineko hozkailuen gisakoetan gainerako organoak. Ordu askoko iraupena izaten dute giltzurrunek.\nEsker mezuen indarra\nGogorretik asko dauka Donostia ospitaleko donazioen sailaren eguneroko lanak. “Eta eromena izaten da askotan”. Tentsioak, urduritasunak eta sentimenduek, tarteka, gaina hartzen dietela onartu du Elosegik. “Eta jakin egin behar izaten da momentu horiek gainditzen, oso-oso gertuko sentitzen ditugulako heriotza bizi izan duten horietako asko”. Baina gogorretik adina bizi izaten dute politetik. “Donazioa egin, eta asko etorri izan dira egun batzuk geroago eskerrak ematera, eta izugarriak izaten dira momentu horiek; oso politak”. Herritarrentzat mezu argia dauka Elosegik: “Gogorra heriotza da, ez donazioa egitea. Gauza positiboa da donazioa, eta ez hartzailearentzat bakarrik; emailearentzat ere ikaragarria da”.\n+ Ospatu ez, “hausnartu eta ikasi”


Abortuaren legea – Baigera\nOn otsaila 9, 2014 otsaila 9, 2014 By gerraodriIn Arlo soziala,Kategoriarik gabe\nBilgune feministakoekin elkarrizketa (II)\nZer diozue gobernuak ezarri nahi duen abortuaren legeari buruz?\nAbortuaren legeari buruz luze aritu gintezke. Gogoratu beharra dago 80ko hamarkadaren hasieran oraindik jendea espetxeratu egiten zela abortuak egiteagatik, edo abortatzeagatik. Antisorgailuak zigortuta zeuden eta klase pribilegiatuarentzat bakarrik zeuden eskuragarri.\nBorroka ugariren ondoren 1985. urtean PSOEk abortuaren despenalizazioa suposatuko zuten hiru aukera ezarri zituen. Alde batetik amaren osasuna arriskuan egotea, bestetik umeak malformazioak izatea eta azkenik bortxaketa kasu baten ondorioz emandako haurdunaldia izatea. Gure gorputzen inguruko erabakiak tribunalen edo medikuen esku jarraitzen zuten.\nOndorioz abortu libre eta doakoaren aldeko borroka eta aldarrikapenek aurrera jarraitu zuten.\n2010ean PSOEk, epe jakin batzuen barruan (12 asteren barruan), haurdunaldiaren borondatezko etetea onartzen zuen legea atera zuen. Hala ere, lege honek oztopo ugari ezartzen zizkien abortatu nahi zuten adin txikikoei, edo Nafarroan medikuek egindako “kontzientzia eragozpen” kanpaina dela eta abortatzea ia ezinezkoa da gaur egun oraindik, eta gutxiago zerbitzu publikoetan. Errekurtso ekonomiko gutxien duten emakumeengan eragin zuzena dauka honek, klinika pribatuetan abortuaren kostua ez baita txantxetakoa. Hau gutxi balitz, Gallardonek orain proposatu duen legearen bidez, 1985eko legea baino egoera okerragora itzuliko ginateke. Besteak beste umeak “malformazioak” dituen kasuan ere zigortuta egongo litzateke abortatzea. PPko gobernu atzerakoiak hipokresia galanta ezkutatzen du lege berri honen atzean: Umekiaren “bizitzeko” eskubidea aldarrikatzen dute emakumeen bizitza batere axola ez zaienean.\nAbortu gehienak nahigabeko haurdunaldiaren ondorio dira. Hauek prebenitzeko hezkuntza afektibo sexuala bultzatzeko bitartekoei oztopoak jarri eta murrizketen bidez gutxiagotu egiten dituzte, nahi gabeko haurdunaldiak ugarituz eta gainera abortatzeko eskubidea ukatuz. Hainbat emakume ama izatera derrigortuz.\nHorrez gain, “normatiboak” ez diren gorputzek ere (malformazioak dituztenak) bizitzeko eskubidea izan behar dutela aldarrikatzen dute, baina, era berean, laguntzak ukatzen dizkiete menpekotasun egoeran daudenei, eta hauen bizitza autonomoa eta duina izatea ezinezko egiten duen gizartea eraikitzen dute. Euren zaintzara lotuta geratuko den senideren bat egotea derrigorrezko eginez (emakumea izaten dena % 90eko kasuetan).\nLege honen bidez, abortatu daitekeen bi kasuetan, bortxaketa edo amaren osasuna arriskuan egotea, epailearen edo medikuaren esku geratzen dira emakumeen gorputzaren gaineko erabakiak. Lege honek emakumearen gorputzak estatuarenak balira bezala tratatzen ditu, eta esanahi sinboliko oso larria duela deritzogu honek. Ondorioz, duen esanahiagatik emakume guztioi eragiten digun erasoa da, bai umerik izan ezin dugunoi, praktika lesbianak ditugunoi, edota menopausia pasata dugunoi ere…\nGarrantzitsua da lege honen onarpena eragoztea, eta hori dela eta egingo diren mobilizazioetan parte hartzera deitzen dugu.


Espiral garraiatzeko gerriko bikoitza fabrikatzaileak eta hornitzaileak - Yangzhou Quanda Metal Mesh Belt Co., Ltd.\nEspiral garraiatzeko uhal bikoitza, sare espiraleko gerrikoa izoztu azkarreko elikagaien industrian erabili ohi da. Azkar izozteko makinaren ezinbesteko ataletako bat da. U formako kate eta altzairu herdoilgaitzezko tapoi baten konbinazioa da. Ez dago eskuz ehuntzeko beharrik. Arrazoi nagusia soldadura prozesu ugari daudela da. Espiral sareko gerrikoen soldadurak nolabaiteko zailtasuna du. Altzairu herdoilgaitzezko hiru barra motak, U formako kateak eta tapoi txikiak soldadura puntu batekin soldatu behar dira. Soldadura garaian korrontea neurri handiagoan egokitu behar da. Soldatzeko lekuak sendoa eta sendoa izan behar du, eta itxurak txukuna eta ederra izan behar du.\nZinta garraiatzaile bikoitza,espiral sareko gerrikoaizoztu azkarreko elikagaien industrian erabili ohi da. Azkar izozteko makinaren ezinbesteko ataletako bat da. U formako kate eta altzairu herdoilgaitzezko tapoi baten konbinazioa da. Ez dago eskuz ehuntzeko beharrik. Arrazoi nagusia soldadura prozesu ugari daudela da. Espiral sareko gerrikoen soldadurak nolabaiteko zailtasuna du. Altzairu herdoilgaitzezko hiru barra motak, U formako kateak eta tapoi txikiak soldadura puntu batekin soldatu behar dira. Soldadura garaian korrontea neurri handiagoan egokitu behar da. Soldatzeko lekuak sendoa eta sendoa izan behar du, eta itxurak txukuna eta ederra izan behar du.\nErabiltzen diren zehaztapenak 700 mm eta 800 mm zabal dira batez ere, baina bezeroen beharren arabera ere fabrikatu daitezke.\nEspiral sareko gerrikoak elikagaien industrian gehiago erabiltzen direnez, beharrezkoa da haien itxuraren garbitasuna bermatzea.\nHori dela eta, garbiketa produktua fabrikatu ondoren egin ohi da. Metodo nagusiak koipegabetze agente berezia, desugerketa edo leunketa elektrolitikoa erabiltzea dira.\nZinta garraiatzaile bikoitzak diseinu sinplea eta eraginkorra hartzen du eta ezkerreko eta eskuineko kiribilak txandakatuz osatuta dago. Bobina horiek lekuan mantentzen dira gerrikoaren zabaleran krispatzeko hagaxkak elkarri lotuz. Gerrikoaren ertzak soldatuta edo tolestuta hornitu daitezke.\nEspiral garraiatzeko uhal bikoitzak txandakatutako ereduak erabiltzen ditu uhala alde batera tiratzea eragozteko, jarraipen errendimendu bikaina lortuz. Koskatzeko hagaxka berezi bat erabiliz (bobina helikoidal bakoitza bere lekuan finkatuz), gerrikoaren alboko mugimendua murrizten da.\nTorloju bikoitzeko zinta garraiatzaileak marruskadura-uhalen moduan eman ohi dira. Hala ere, sare batzuk disko positibo gisa eman daitezke, erroiak gerrikoaren sarearekin sareratzeko. Horrez gain, karga ertzak dituzten oreka kiribilak eskain ditzakegu karga handiko aplikazioetarako.\nAplikazioak eta alboetako panelak aplikazio inklinatuetarako edo produktuak bereizteko eskakizunetarako erabil daitezke. Quandak kiribilduko gerriko orekatu bikoitzak ere eskaintzen ditu karga bereziki handiak dituzten aplikazioetarako edo / eta gerriko kiribil orekatuek baino irekiera estuagoa duten produktuetarako.\nGerriko beste aplikazio batzuk:\nLehr gerrikoa beira errekurtzeko\nTxirbil iragazkiaren gerrikoa\nTenperatura baxuko izozkailuaren konexio soltea eta eraztun katea\nHot Tags: Banda kiribil bikoitza\nezkerreko eta eskuineko eskuko kiribil zinta\nzinta garraiatzaile orekatua\nelikagaiak izozteko zinta garraiatzailea


Rueda de la vida by Marian Calvo 71847 views\naormazabal at aormazabal\n1. Wiki batean idaztea, estekak txertatzea eta irudiak zein artxiboak igotzea [email_address] Adela Fernández, B07 Berritzegunea Irene González, B06 Berritzegunea Marimar Pérez, Berritzegune Nagusia\n2. Wikian idaztea\n3. WIKIAN SARTZEA Wikiaren helbidera joatea. Orriaren goiko partean agertzen den “iniciar sesión” sakatu. Hurrengo pantaila agertuko da. Aurretik, wikiaren partaide bihurtzeko, ezarri zenituzten erabiltzailearen izena eta pasa hitza sartu eta “iniciar sesión” botoian klik egin. Barruan zaude. Hemendik aurrera, goian zure erabiltzailearen izena agertuko da. Orain, wikian ez bakarrik irakurri, idatzi ereahal izango duzu\n4. Idatzi nahi duzun orrian EDIT THIS PAGE botoian egin klik. TESTUAREN EDITOREA zabalduko da. Wiki batean idazteko oinarrizko editore bat (blogean edo posta elektronikoan erabiltzen dugun modukoa) erabiliko dugu. Testua idatzi eta amaitzeko GUARDAR. Testua nahi dugun beste editatu ahal dugu (moldatu, osatu…) EDIT THIS PAGE horretan klik eginez IDAZTEA\n5. Taula bat txerta daizteko edukia hobeto sailkatzeko. Hasteko beti “Edit this page” botoia sakatu Taula ikonoa sakatu eta lehiatila hau agertuko da. Zenbat zutabe eta lerroak nahi duitugun erabaki eta klik egin INSERT TABLE botoian. Taula sortuta dago. Kurtsorea baarruan kokatuz, holako menua ikusiko dugu. Hor, zutabe eta lerroak gehitu, kendu, lotu, eta testua lerrokatu ahal izango dugu. TAULA TXERTATZEA\n6. Estekak/loturak txertatzea\n7. Wiki edo edozein web orritako testuak “hipertestuak” dira, hau da, testuak non barruan beste web orritara joateko links/estekak/loturak topatzen dizkigu. Zertarako? Informazioa osateko, zehazteko… Beti bezala, hasteko “edit this page” Holako esteka bat egiteko lotu nahi dugun hitza (edo hitzak, esaldia…) aukeratzen dugu arratoiarekin, eta katearen itxura daukan ikonoa sakatu. ESTEKAK TXERTATZEA\n8.

Holako menua zabalduko da. Bi aukera daude:

ENLACE DEL WIKI (wikiaren beste orri baterako lotura) edo

ENLACE EXTERNO (kanpoko web orri baterako lotura)

Momentuz, bigarrena erabiliko dugu. Lehiatila hau daukagu. Aukeratu dugun testua agertzen da (texto del enlace) eta azpian “dirección”. Web orriaren helbidea (URL) idatzi (edota kopiatu eta itsatsi) egiten dugu. “Nueva ventana” markatu eta “añadir enlace” botoia sakatu. Esteka eginda dago. Ondo dabilela zihurtatzeko gorde (GUARDAR) eta egin klik lotutako hitz/hitzetan.

ESTEKAK TXERTATZEA\n9. 1. aukera: ENLACE DEL WIKI Lehenengo zatia berdina da: lotu nahi dugun hitza (edo hitzak, esaldia…) aukeratzen dugu arratoiarekin, eta katearen antza daukan ikonoa sakatu. Aurreko menua zabalduko da eta lehenengo aukera erabiliko dugu (ENLACE DEL WIKI): ESTEKAK TXERTATZEA Aukeratu dugun hitza edo esaldia agertzen da “texto del enlace”n. Azpian wikiaren izenburua eta horren azpian lotu nahi dugun orriaren izenburua. Aukeratutako hitz edo esaldia wikiaren orriren baten izenburuarekin bat badator hauxe agertuko da zuzenenan. “Ventana nueva” markatu eta “añadir enlace” botoian klikatu. Esteka eginda dago.\n10. Aukeratu dugun hitza edo esaldia ez badator bat wikiaren orri baten izenburuarekin guk topatu behar dugu zein den lotu nahi dugun orria “elige una página existente” aukeran klikatuz. Zabaltzen den menuan wikiaren orri guztiak zerrendatuta daude. Interesantzen zaiguna hautatu, “ventana nueva” markatu eta “añadir enlace”n kikkatu. Esteka eginda dago. ESTEKAK TXERTATZEA\n11. Artxiboak txertatzea\n12. Gure ordenagailuan dauzkagun artxiboak ere (word, pptak…) txertatu ahal dugu wikian “ Edit this page” botoian klikatu. Artxiboak txertatzeko paisaia ikonoan klik egin. Lehiatila hau zabalduko da. Hemen orain arte igo ditugun artxibo guztiak zerrendatuta ikus ditzakegu eta txertatu. Baina, zelan igo? Pausuz pausu joango gara. “ Subir archivos” aukera hautatu. ARTXIBOAK TXERTATU\n13. Hurrengo lehiatilan “Upload” botoia sakatu. Gure ordenagailua zabaltzen da. Bilatu, aukeratu nahi dugun artxiboa eta egin bi klik gainean. ARTXIBOAK TXERTATU\n14.

Artxiboa igo dugu. Gainean bi klik egiten badugu wikian agertuko da baina bi modu desberdinetan ager daiteke eta hori erabakitzeko “insertar archivos” atalean sartu behar dugu.

Atal honetan, lehen ikusi dugun moduan, igo ditugun artxibo guztiak agertzen dira eta eskumaldeko lehiatilan txertatzeko bi aukera eskeintzen dira:

“ incrustar archivo”

“ vincular a un archivo”

Ikus dezagun desberdintasuna

ARTXIBOAK TXERTATU\n15. 1. “Incrustar archivo” Aukera hau markatu. Hautatu txertatu nahi dugun artxiboa (asko badaude bilatu beharko dugu) eta klik egin gainean. Horrela ikusten da editorean. Orain, gorde, eta ikusiko dugu zelan agertuko da irakurleentzat. Artxiboaren izenburua eta ikonoa ikusten da. ARTXIBOAK TXERTATU\n16. 1. “Vincular a un archivo” Aukera hau markatu. Hautatu txertatu nahi dugun artxiboa (asko badaude bilatu beharko dugu) eta klik egin gainean. Horrela ikusten da editorean: esteka bat artxiboaren izenburuarekin. Gordetzerakoan, berdin ikusiko dugu. Agertzen den izenburua moldatu ahal dugu testuari egokitzeko eta hobeto integratzeko ARTXIBOAK TXERTATU\n17. Irudiak txertatzea\n18. IRUDIAK TXERTATU: bi aukera “ Edit this page”klikatu Irudiak txertatzeko paisaiako ikonoan klik egin. Lehiatila hau zabalduko da. Irudiak txertatzeko bi aukera daude : 1. Aukera “Subir archivo”: “ Subir archivo aukera hautatu. Hurrengo lehiatilan “Upload” botoia sakatu. Gure ordenagailua zabaltzen da. Bilatu, aukeratu nahi duguna eta egin bi klik gainean. Ikusi *(Kontuan hartzekoa) 19. diapositiban\n19.

Irudia kargatu da. Bi klik egin eta orrian txertatuko da.

Hemen daukagu irudia. Irudiarekin batera menu txiki bat agertzen da. Zer egin ahal dugu:

Irudia kokatu (erdian, eskumaldean…)

Tamaina aldatu

Esteka bat txertatu

Irudiaren oina ipintzea (izenburua, irudiaren jatorria…)

Arratoiarekin ere (gainean jarrita) irudia mugitu ahal dugu eta bazter batetik tiratuz tamaina aldatu ere.

IRUDIAK TXERTATU: bi aukera\n20. 2. aukera. “Imagen externa”: Beste aukera da Interneten dagoen irudiren bat txertatzea. Horretarako “Imagen externa” aukera hautatu. Zabaltzen den lehiatilan irudiaren helbidea eskatzen da. Non eta zelan topatu? IRUDIAK TXERTATU: bi aukera\n21. NON ETA ZELAN TOPATU IRUDIAREN HELBIDEA (URLA)? Interneten Irudiak topatzeko FLICKR edo GOOGLE Irudiak orrietara joan gaitezke. Orri hauetan edozein gaiari buruz interneten eskegita dauden miloika orri topatu ahal ditugu. Bilatzailean hitz gakoa idatzten dugu eta gai honi buruz dauden, edo, hobeto esanda, etiketa hori daukaten irudi guztiak agertuko dira. Bat aukeratu eta bi klik egin zabaltzeko IRUDIAK TXERTATU: bi aukera\n22. Irudiaren gainean eskumako botoiarekin klik egin eta menu hau zabaltzen dugu. “ Propietateetan” sartu. Hor barruan URL-a hautatu eta kopiatu. IRUDIAK TXERTATU: bi aukera NON ETA ZELAN TOPATU IRUDIAREN HELBIDEA (URLA)?\n23. Wikira bueltatu eta itsatsi “ Cargar” botoia sakatu eta irudia kargatzen da. Bi klik egin gainean eta irudia orrian agertuko da. IRUDIAK TXERTATU: bi aukera Ikusi *(Kontuan hartzekoa) 19. diapositiban\n24.

Hemen daukagu irudia. Irudiarekin batera menu txiki bat agertzen da. Zer egin ahal dugu:

Irudia kokatu (erdian, eskumaldean…)

Tamaina aldatu

Esteka bat txertatu

Irudiaren oina ipintzea (izenburua, irudiaren jatorria…)

Arratoiarekin ere (gainean jarrita) irudia mugitu ahal dugu eta bazter batetik tiratuz tamaina aldatu ere.

IRUDIAK TXERTATU: bi aukera\n25. IRUDIAK TXERTATU: bi aukera

*Kontuan hartzekoa :

Bi klik egiterakoan irudia baino artxiboaren izenburua agertzen bada…

“ Insertar archivos” atalean sartu eta eskumaldean dagoen lehiatilean “incrustar archivo” (eta ez “vincular a un archivo) aukera hautatuta dagoela zihurtatu eta

Bueltatu “subir archivos” atalera eta klikatu berriro irudiaren gainean .

Orain ondo agertuko da. Gorde ezazue.


Nitro datu-base baterako sarbide ez baimendua | BCSC - Zibersegurtasun Euskal Zentroa\nNitro datu-base baterako sarbide ez baimendua\nDokumentu kudeaketarako konpainia globalak, Nitro, jakinarazi zuen baimenik gabeko hirugarren batek datu-baseetarako sarbide mugatu bat izan zuela urriaren 21ean.\nKaltetutako datu-baseak lineako zerbitzu batzuk onartzen ditu, eta Nitroren doako lineako produktuekin erlazionatutako informazioa biltegiratzeko erabili da, batez ere. Ez dauka erabiltzaile edo bezeroen dokumenturik jasota.\nGertatutakoaren ostean, gertakaria isolatzeko dagozkion neurriak hartu ziren. Konpainiak ziurtatu du finantza datuak edota isilpekoak ez daudela konprometituta, eta TI eremua segurua dela, eta eragiketetan ez dela eragin materialik izan.\nGaur egun, ikerketa bat dago abian, eta segurtasun-neurriak handitu dira.\nEtiketak: Apple, Ziberkrimena, Ziberespioitza, Google, Gertakaria, Microsoft


Euskal Herriko bidaia-gida/Ibilbideak/Pista ur-jauzirantz — Wikibooks\nEuskal Herriko bidaia-gida/Ibilbideak/Pista ur-jauzirantz\nLogibar, Ardakotxiko ur-jauzia, Holtzarteko harroila, Holtzarteko zaldaina, Pista ur-jauzia, Amubiko zubia, Uztarbea, Larraine\n21,5 km. 5 ordu eta 25 mn.\nLarrazkenean sartu berritan, ur-jauziez gozatzeko garaia da. Zuberoakoen artean, Pista izenekoari xarma berezia dario.\n2 Holzarteko zaldaina\n3 Ur-jauzi dotorea\n4 Uztarbetik Logibarrera\nEz da harritzekoa, Pista ur-jauziaren azpian orduak eta orduak patxadaz ematea bezalako sentsaziorik ez dago eta. Mendizaleentzat sari galanta da, bertaratzeko desnibel majoari aurre egin behar baitzaio. Orotara, bi orduko zeharkaldia egin behar da haren ondora iristeko.\nLogibar aterpetxean (Larraine, Zuberoa) emango diogu hasiera Pista ur-jauziraino lagunduko digun ibilbideari. Larraine aldera metro batzuk eginda, zubia gurutzatu, eta GDF-SUEZ enpresa franko-belgikarraren zentralera iritsiko gara. Santa Grazi aldera doan GR 10 ibilbide luzeko zidorra bazter eginda, eskuinera egin, eta errekaren paraleloan doan zidorrari oratuko diogu. Haltzak, pagoak, lizarrak eta hurritzak gogaide, Ardakotxiko errekastoak sorrarazi ohi duen ur-jauzira iritsiko gara. Hamabost metroko jauzi bikaina egiten du errekastoak.\nZidorrak zehar-zehar bideratzen bagaitu ere, arbelezko bidexka labainkorrak gora egiten lagunduko digu. Propio jarritako heldulekuak, eskailerak eta beste elementu batzuk ikusiko ditugu bidean, ibiltarien segurtasuna bermatzearen kariaz. Izan ere, turistak saldoka iristen dira Zuberoako bazterrotako edertasun paregabeak erakarrita. Oinezkoen joan-etorri etengabea izaten dela eta, tentu handiz ibiliko gara leku horretan.\nBasoak iraztor alorrari tartea utziko dio, eta, lehen malda amaituta, pagadian barrena paseo goxoa egingo dugu. Basoaren babesetik atera bezain laster, Holzarte eta Oladubi arroilak bistaratuko ditugu. Bost minutu nahikoak dira Holzarte arroilaren gaineko zaldain berrira iristeko. Orain urte batzuk Xhintya deituriko haizete bortitzak eragindako triskantza izan zela eta, zubiaren egitura osoa berritua ikusiko dugu.\nZaldaina zeharkatu eta ezkerrera eginda, goratasuna hartzeari ekingo diogu berriz ere. Bidexkak sigi-saga egingo du pagadian barrena, eta igoera majoa egitera behartuko gaitu. Basabidera irtetean, eskuinera doan bideari men eginda, Pista-Amubi aldera joko dugu. Basoko lehengaiei irteera emateko xedez irekitako basabideaz hainbat minutuz gozatuta, trabesez eraikitako zubi batera iritsiko gara. Pista errekastoaren gainean gaude jada. Errekastoan gora egitearen arriskuez ohartaraziko digu seinale batek: urak bat-batean handitzen ahal dira eguraldi ederra izanagatik ere!\nZubia igaro eta 25 metrora, basabidetik irten eta maldan gora abiatuko gara. Lehen metroak labainkorrak izan ohi dira, batik bat lurzorua bustia dagoenean. Igotzen hasi eta berehala, langa bat ikusiko dugu. Hesiaz bestaldean lehen ur-jauziaz gozatzeko aukera izango dugu. Bide nagusiak, ordea, langa zeharkatu gabe gora egin dezagun gonbita egingo digu. Hala, esfortzu txikia egin ostean, Amubiko zubitik datorren basabidera irtengo gara. Bidea zeharkatuko dugu han, izeien eta pagoen paradisuan murgilduko garela. Beste langa bat igaroko dugu laster. Sigi-saga jarraituko dugu orduan, maldari metroak eta metroak urratuz. Pagadi xumea atzean utzita, iratze alor zabala zeharkatuko dugu. Noranzkoa aldatu gabe, Pista ur-jauzi dotorea agertuko zaigu bat-batean. Buztan zuria da, eta harri gorrixkaren gainetik amultsuki irristatzen da. Xenden bidebanatzean, ganaduak irekitako xendari jarraitu eta Bortukariak mendizale elkartearen Pistapeko aterpetxera helduko gara. Etxolatik ur-jauzirainoko bidea asmatzen erraza da.\nPista ur-jauziaren ikuskizunez bapo aseta, Larrainera bueltatuko gara. Igoeran egindako bide beretik hasiko dugu jaitsiera. Lehen basabidera iristean, ezkerretik segitu eta Amubi aldera joko dugu. Ardane erreka gainetik igaroko gara aurretik. Gero, Holzartetik datorren basabidera iritsi eta ezkerreko bide zabala hartuta, Amubiko zubira helduko gara. Erreka igaroko dugu han, eta, Amubiko harrizko katedralen azpitik igarota, Amubiko ur-jauzi isila entzuteko aukera izango dugu. Bide ondoan jariatzen du emaria, eta, eskuarki, zaratarik atera gabe zeharkatzen du magala, koloreez osaturiko mosaiko ederra sorraraziz.\nUztarbea izeneko etxaltera helduta, Jauregiberriko lepotik gora doan bidexka jarraitu genezake. Beste aukera bat, erosoena akaso, pistan barrena segitzea baino ez da. Hala, Oronitzeko ibarra gurutzatuta, Ixtila kanpinera iritsiko gara. Larraine herrian barneratu gabe, eskuinera jo, eta, asfaltoa lagun, Logibar aterpetxera iritsiko gara.


Kreditu-txartelak, hackerren eskuetan - ZientziaEus\nKreditu-txartelak, hackerren eskuetan\n2003/02/18 Galarraga Aiestaran, Ana - Elhuyar Zientzia\nAEBetako Visa-k eta MasterCard-ek hacker baten bisita izan dutela onartu dute. Nonbait, komertzioan kreditu-txartelen bidez egiten diren transakzioak prozesatzen dituen enpresaren segurtasun-sistema gainditu zuen hackerrak.\nHorrela, 8 milioi kontutan sartzea lortu zuen. MasterCard-en txartelen bidez, 2,2 milioi kontutan sartu zen hackerra, eta Visaren bidez, berriz, 3,4 milioitan. Gainerakoetan, beste bi kreditu-txartelen enpresen bidez sartu zen, baina enpresa horien izenik ez dute eman. Visa-k eta MasterCard-ek, aldiz, haien txartelak erabiltzen dituzten 574 milioi bezeroen % 1en kontuak hackerraren eskuetan egon zirela aitortu dute.\nHackerraren arrastoa antzeman orduko, Visa-k eta MasterCard-ek banketxeak ohartarazi zituzten, baina hackerrak ez zituen kontu horiek erabili. Hala ere, segurtasun-sistemen ahulezia agerian utzi zuen.\nKreditu-txartelen bi enpresek ez dute gertatutakoaren gaineko xehetasun askorik eman. Adibidez, ez dute esan zein banketxe ohartarazi zituzten, ezta arazoa nazio osoan edo estaturen batean gertatu zen ere. Hori bai, erruduna aurkitzeko FBIrekin elkarlanean ari direla esan dute. Nor da, ordea, erruduna? Segurtasun-sistema eskasa egin duena, ala hackerra? Edo biak akaso?\nSare barneko marinelak... ala piratak?


Auzouville-l'Esneval - Wikipedia, entziklopedia askea.\nJulien LACHEVRE (2014-2020)\n49° 38′ 30″ N, 0° 53′ 08″ E / 49.641666666667°N,0.88555555555556°E / 49.641666666667; 0.88555555555556Koordenatuak: 49° 38′ 30″ N, 0° 53′ 08″ E / 49.641666666667°N,0.88555555555556°E / 49.641666666667; 0.88555555555556\nAuzouville-l'Esneval Frantziako udalerria da, Seine-Maritime departamenduan dagoena, Normandia eskualdean. 2013an 332 biztanle zituen.\n2007an Auzouville-l'Esneval udalerrian erroldatutako biztanleak 332 ziren. Familiak 116 ziren, horien artean 28 pertsona bakarrekoak ziren (12 bakarrik bizi ziren gizonak eta 16 bakarrik bizi ziren emakumeak), 32 seme-alabarik gabeko familiak ziren, 44 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 138 etxebizitza zeuden, 125 familiaren etxebizitza nagusia ziren, 4 bigarren erresidentzia ziren eta 9 hutsik zeuden. 133 etxeak ziren eta 5 apartamentuak ziren. 125 etxebizitza nagusietatik 95 bere jabearen bizilekua ziren eta 30 alokairuan okupaturik zeuden; 3 etxek bi gela zituzten, 13 etxek hiru zituzten, 31 etxek lau zituzten eta 78 etxek bost zituzten. 101 etxek euren parking plaza propioa zuten azpian. 51 etxetan ibilgailu bat zegoen eta 67 etxetan bat baino gehiago zituzten.\nAuzouville-l'Esneval udalerriko biztanleria-piramidea 2009an .\n2007an lan egiteko adina zuten pertsonak 228 ziren, horien artean 182 aktiboak ziren eta 46 inaktiboak ziren. 182 pertsona aktiboetatik 166 lanean zeuden (96 gizon eta 70 emakume) eta 16 langabezian zeuden (4 gizon eta 12 emakume). 46 pertsona inaktiboetatik 18 erretiraturik zeuden, 17 ikasten zeuden eta 11 "bestelako inaktibo" gisa sailkaturik zeuden.\n2009an Auzouville-l'Esneval udalerrian 128 unitate fiskal zeuden, 349 pertsonek osaturik. Pertsona bakoitzeko diru-sarrera fiskalaren mediana urteko 19.328 euro zen.\n2007an zeuden 11 komertzioetatik, 2 bestelako produktu industrialen fabrikazioko enpresak ziren, 2 eraikuntza enpresak ziren, 3 ibilgailuen saltze eta konpontze enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 3 zerbitzu publikoetatik, 1 autoeskola zen, 1 igeltseroa eta 1 argiketaria.\n2000. urtean Auzouville-l'Esneval udalerrian 8 nekazaritza-ustiategi zeuden.\nSaint-Martin-aux-Arbres (0,8 km)\nMotteville (2,5 km)\nYerville (2,9 km)\nCideville (3,2 km)\nEctot-l'Auber (3,2 km)\nFlamanville (3,5 km)\nSaussay (3,9 km)\nOrriaren azken aldaketa: 8 otsaila 2016, 12:05.


julio 2018 - Noismart\nORDENANTZAK ETA ARAUDIA: GURE ESKUBIDEAK\nSoinu kutsadura jasaten baduzu, bizi duzun zarata mailari buruzko informazioa edukitzea garrantzitsua da. Botereduna, beti, informazioduna da ;D. Zaratak gure osasuna eta atsedena kaltetzen ditu, eta arazo psikologikoak sortzen ditu. Kontrolpetik ihes egiten zaigun zaratarekin bizitzearen ondorioetako batzuk, ezin lasaitu edo lanean kontzentrazio faltak dira. Zarataren eraginak argiak eta jakinak dira. Gure asmoa ez da...\nNOISMART NEURKETAK: OBJEKTIBOAK ETA ZUHURRAK\nNOISENSE neurgailuak zarataren informazioa etengabean jasotzen du. Arauen arabera, segunduko 4 neurketa egiten ditu eta hauetatik altuena aukeratzen du. Datuak 365 egun 24 ordutan jasotzen ditu. Neurketa bukatu eta gero, datuak atera eta hauen azterketa egiten dugu. Emaitza hauekin txosten bat prestatzen da, Oinarrizko Akustika Txostena. Txosten honek errealitatea erakusten digu, hau...


Paristik 80 kilometrora dagoen Rouen hirian eztanda egin zuen Lubrizol usinak irailaren 26an. milaka tona gai kimiko arriskutsu zeruratu zituen, herritarren artean kezka eta alarma sortuz. (Argazkia: Le Parisien Libere)\nLundi Matin-ek zera zioen urriaren lehenean bere webguneko titulu nagusian: “Lubrizol: gure erredaktorearen zati bat ihesi dabil. Atzerapenak nozituko ditugu”. Ezker erradikaleko aldizkari frantses ezagunetakoa den hau tarteka behatzen duen irakurle bat baino gehiagori bururatuko zitzaion ea erredaktoreok poliziarekin arazo larriren bat ote zeukaten, hainbeste gai arantzatsuz idazten dute hain gordin... Ez zen hori.\n“Joan den ostegunean [irailaren 26az ari da] gure komunikabidearen atal handi bat eskuetan daukaten kideak iratzarrarazi zituzten Rouen hiriko Lubrizol fabrikan gertatutako leherketek. Bati eta besteari deitu, lotan zirautenak esnarazi eta agintarien erabakien zain egon gabe hiritik alde egitea erabaki zuten, beren haurrak eta gauzarik beharrezkoenak besterik hartu gabe; horregatik dago gure erredakzioaren zati bat industriagatiko atzerriratuen egoera bitxian. Ondo dakigu nola kudeatzen dituzten agintariek honelako hondamendiak...” .Egoera argitu bezain laster beren lana erritmo normalera eramatea agintzen zuten Lundi Matin-ekoek.\nEgun hartan bertan, Frantzian agronomo eta ekologista ezaguna den Herve Covesek ere Lubrizol aipatzen zuen Facebooken: “Pertsona bat baino gehiagok idatzi didate, Rouengo laino toxikoaz kezkatuta. Nekazari batzuek diote nahikoa zorte izan dutela: haizearen norabideak libratu ditu. (...) Tamalez, ordea, erraustegi askoren inguruan gertatzen den bezala, beldur naiz eremu zabalak geratuko direla mugatuta elikagaiak ez diren produktuak ekoiztera. Horretaz ari zen zirrara handiena eragin didan pertsona bat: ‘Nire buruari galdezka hasi naiz ea hain maitea dudan proiektua lurperatu behar ote dudan’. Horrela mintzatu zait berrikitan antzinako haziak, landareak eta fruituak ekoizteko proiektu bati ekin dion nekazari gazte bat”.\nJ'ai été contacté par différentes personnes, prises sous le panache toxique de Rouen. Certains s'en tirent plutôt bien :...\nPosted by Hervé Coves on Monday, September 30, 2019\nIrailaren 26an Jacques Chirac hil zela jakin zuen mundu guztiak eta horren inguruan hedabideek aho batez eragindako zalapartak estali zuen egun berean goizaldeko 05:15eatik eztanda eginda kiskaltzen ari zen Lubrizol fabrikaren hondamendia. Lubrizol multinazional amerikarraren –Warren Buffet oligarka famatuaren jabegoan dago– Rouengo usinak autoentzako lubrifikatzaileak ekoizten ditu, 14 hektarea hartzen duten instalazioetan, hiriko etxebizitzetatik oso hurbil.\nLubrizol arrisku kimiko berezia daukala adierazten duen Seveso zuzentarauan sartzen da, 2012tik Seveso goikoan, arrisku handienekoen artean. Euskal Autonomia Elkartean, konparatzeko, 42 enpresa daude zerrenda horretan, 29 Seveso goikoan. Lubrizolen biltegietan 5.000 tona gai kimiko arriskutsu zeuden leherketak abiatu zirenean, soilik horrelakoetan entzuten diren eta kezka eragiten duten izenak daramatenak.\nHerritar batek sare sozialetan zabaldutako argazkian, suhiltzaileak Lubrizoleko garretara hurbildu ezinik.\nBaina, gainera, Lubrizolen garrak ondoko Normandie Logistic konpainiara hedatu ziren eta agintariek honek gordeta zeuzkan gai kimikoen zerrenda zabaldu zutenean ohartu ziren asko Rouengo kokaleku horretan ez zegoela Seveso bat baizik eta bi, orotara ia 10.000 tona gai kimiko arriskutsu zeuzkatenak.\nGaueko leherketa eta gar handiek eta goizalbatik hiriaren zerua estaltzen zuen ke beltzak ikaratuta, asko izan ziren Lundi Matin-eko erredaktoreak bezala irailaren 26an egun batzuetarako bederen Rouendik ihes egin zutenak. Hori, ahal zutenak; askok nahita ere bertan geratu beste biderik ez du izan, airean larrialdietarako adarra entzun eta smartphonez agintarien oharrak irakurriz: ez irten etxetik, itxi leihoak, eskolak etenda daude...\nArriskuak handitu, kontrolak txikitu\nLubrizolen kiskaltzeak eragin zuen 20 kilometro luze eta 5 kilometro zabaleko ke lanbrotsu beltz, zikin eta eranskorra, ordu gutxitan haizeak eraman zuena Belgikako mugetaraino. Goizean bertan jardin edo baratza muturren bat zuenak beltzez tindatuta aurkitu zituen landareak bezala tresnak, autoak edo zorua bera.\nBerehala agintariek herritarrei gomendatu zieten nork bere baratzeko produkturik ez jatea eta inguru zabaleko udalerri askotako baserritarrei debekatu barazkiak saltzea eta azienden esnea kooperatibei edo biltzaileei entregatzea, abereak ukuiluetan edukitzea aginduz. Le Monde egunkariaren kalkuluetan, 2.000 etxalde eta ekoizle txikiri eragin die debekuak, nekazaritza eta transformazio industria osoa kinka larrian jarriz 137.000 hektarea hartzen dituen eremu zabalean.\nBaserria Lubrizol fabrikatik 30 km-ra daukan Sebastien Levacherrek koipez zikinduta aurkitu zituen soroetako belar eta landareak bezala negutegietako plastikoak. (Argazkia: Édouard Richard/Reporterre)\nHerritarren begietan kutsagarririk deigarriena olio beltzezko lirdinga baldin bazen, egunak pasa eta Lubrizol eta Normandie Logisticek biltegietan zeuzkaten produktuen zerrendak ezagutu ahala, kezkak ugaritu dira beste pozoi arriskutsuagoez. Alde batetik, suteak airean barreiatu dituen furano eta dioxinez. Baina baita amiantoaz ere, eraikinaren atal askotan hori erabilia zelako. Hala ohartu dira suhiltzaileak berak ere behar adinako babesik gabe bidali zituztela garrei aurre egitera krisiaren lehen orduetan.\nLubrizoleko hondamendiak azaleratu du 2008ko krisiaz geroztik fabrika arriskutsuotan nola ugaritu diren istripuak eta aldi berean murriztu horiek saihesteko mekanismoak. 2018an Parisko gobernuak arindu egin zizkien ingurumen azterketen baldintzak Seveso fabriken jabeei eta Rouengoari primeran etorri zitzaizkion: kontrolatu beharreko segurtasun perimetroa murriztu zaio eta, batik bat, ingurumen azterketa berririk gabe bai produktu arriskutsuen kopuruak handitu eta bai instalazioa zabaldu ahal izan ditu, horrela saihestuz ingurumen behatzaile independenteen kontrola.\nBestalde, Estatua argaltzeko dinamika neoliberalen poderioz aginte publikoek gero eta inspektore gutxiago dauzkate gero eta ugariagoak eta arriskutsuagoak diren instalazioak behatzeko. Gainera, legedian egindako aldaketekin indarra kendu diete urte luzez enpresotako arriskuen jarraipena egiten zuten mekanismo eraginkorrenei, higiene eta segurtasun batzordeei, zeinetan bertako langile sindikatuek protagonismoa baitzeukaten. Enpresek ekoizten eta pilatzen dituzten produktuez informazioak ezkutatzen dituztenez, faktorietako langileen osasun arazoen azterketa da, sarritan, inguruetako herritarrek ere nozitzen duten kutsaduraren pista nagusia.\nHoriei gehitu behar zaie industria honetan ere nagusitu dela produkzioaren azpi-kontratazioa, prozesurik arriskutsuenak sarritan ezagutza eta esperientzia gutxiko konpainia eta langile prekarizatuen esku utziz. Rouengo hondamendia abiatu zen azpi-kontrata batek zabaltzeko lanak egiten zituen biltegian.\nLubrizolen ispiluan begiratzea on lukete Euskal Herrian Seveso fabrikak dauzkaten udalerrietako jendeek.\n(P.S.) Rouengo Lubrizoleko istripua gertatu eta hamabost egunera, hura itzaltzera eta inguruak segurtatzera bidalitako suhiltzaile eta poliziek salaketa sartu dute epaitegian, aurrean zeukaten arriskuez agintariek aski informazio eman ez eta behar bezalako babesgarririk gabe bidali zituztelako.\nKanal hauetan artxibatua: Kutsadura | Larrialdi klimatikoa | Energia krisia | Frantzia


[ERREPORTAJEA] Etxeak eraikitzeak euskarari nola eragiten dion pentsatzen al dugu? | danbolin\n[ERREPORTAJEA] Etxeak eraikitzeak euskarari nola eragiten dion pentsatzen al dugu?\nIraetako etxe “berriak” ezagunak dira, berriak-edo, 2006rako bukatuta baitzeuden. Lehendik zeuden etxeen ondoan, “abenidaren” ondoan, eraiki zituzten. Kolpera auzoko bizilagun kopurua ia bikoiztu egin zen. Hain euskalduna den auzo txiki batean zein bizilagun etorriko diren jakin gabe etxe saila egiteak zein eragin du auzoko hizkuntzan? Aizarnan esperientzia desberdina izan dute, kooperatiba baten bidez hamabi etxebizitza egin eta gero bizilagun berri guztiak euskaldunak dira.\nArritxu Zelaia Ueman, Udalerri Euskaldunen Mankomunitatean, ari da lanean, hizkuntza aholkularia da eta horretantxe egiten du lan: hirigintzaren eta hizkuntzaren arteko harremanak aztertzen ditu. Iraeta auzoa gertuko zaio. Aita Aizarnakoa du eta ama Iraetakoa. Bera Zestoan jaio zen eta ondoren Azpeitira joan zen bizitzera. Gaur egun Ean bizi da. Iraetako etxe eraikuntzaren berri izan zuen eta bere ikerketa lanetan Iraetako kasua azaltzen du. Bera izan dugu artikulu honetan bidelagun auzoan gertatutakoa kontatzeko.\nEta nola lotzen dira hirigintza eta euskara? Arritxu Zelaiak horrela dio: “Etxebizitza berriak egitea ez da gauza neutroa, hirigintza teknikariak eta arkitektoak konturatu dira kontua ez dela marra batzuk egitea besterik gabe, marra horiek (etxebizitzek) ondorioak dauzkate”. Ondorioek ez daukate zertan denak txarrak izan, etxe berriak egitea mesederako izan daiteke, baina garrantzitsuena da aurrez jakitea zer egiteko asmoa den eta horrek zein ondorio eragin ditzakeen. Adibide baten bidez azalduta, ez da gauza bera urbanizazio handi bat egitea Donostiako auzo jendetsu batean edo herri txiki bateko auzo txiki batean. Auzo horretan euskararen ezagutza maila oso handia bada, nola eragiten du denbora tarte txikian etxebizitza asko egiten badira? Euskaraz ez dakien jendea etorri bada? Bizilagun zaharrek eta berriek elkar topo egiteko moduak ez badira jarri eta elkarrekin harremanik ez badute? Hizkuntza aholkulariak arnasguneak kaltetzeko arriskuaz ohartarazi du: “Arnasgune deitzen diegun udalerri euskaldunetan biztanleen %80tik gora dira euskal hiztunak, Zestoan adibidez. Gune horietan euskaraz bizi gara eta euskaraz bizi gaitezke, baina bereziki zaindu beharreko lekuak dira”.\nArritxuk proposatzen du etxeak egiten hasi aurretik bi gauza kontuan hartzea: oreka eta bizilagunen arteko harremanetarako espazioak. Iraetako etxe sail berriaren adibidearen laguntzaz azalduko ditugu bi kontzeptuak. Orekari dagokionez, Arritxuk esango digu kontua ez dela etxerik ez egitea, herriek bizirik egoteko etxeak behar dituzte, gazteak behar dituzte, baina etxe saila egiten hasi aurretik hainbat galdera egitea eraginkorra izan daiteke prebentzioaren ikuspegitik: Zenbat etxe egingo ditugu? Nolakoak izango dira? Zeinentzat dira? Zein preziotakoak? Babes ofizialekoak ala merkatu librekoak? Zenbat denboran egingo dira etxeak?\nBost urtean egin ziren Iraeta auzoko etxeak, bi errenkada eta hainbat etxe solte. Lehendik 38 etxebizitza zeuden, bi errenkadetan 48 etxebizitza berri egin ziren eta etxe solteak zortzi izan ziren. Auzotar kopuruari dagokionez, Eustateko datuen arabera, 2005ean 108 ziren eta 2019an 183. Etxe berriak egin ondoren biztanle gehien izan dituen urtean 209 izan ditu. Esan daiteke ia bikoiztu egin zela biztanle kopurua. Arritxuk etxe saila arretaz begiratzeko eskatzen digu. Atariko atearen ondoan dagoen oharrak hala dio: “Jabego pribatua, sarrera debekatua”. Etxeak elkarri begira daude, barrura begira baleude bezala, eta erdian, kanpotik ez ikusteko moduan daukate igerilekua. Ondoan dauden etxe bakarrek, inguruan, bi metro inguruko horma dute jendearen begiradetatik salbu. Bizkarra ematen egongo balira bezala, metro batzuk harantzago dago auzoko betiko baserri saila, “abenida” deitzen dioguna. Baserriak bata bestearen segidan eta era berean parez pare, ateak eta leihoak askotan irekita, fatxadako hormaren kontra atariko petrila eserita egon ahal izateko. Alde handia “abenida”ren eta etxe sail berriaren artean. Batzuk barrura gordeta eta besteak kanpora irekita. Etxe zaharren kaleak auzotarren arteko harremanak errazten ditu inondik ere, eta Arritxuk esango digun moduan, hitz egiteko, euskaraz hitz egiteko ere, harremanak izateko espazioak behar dira, non topatu eduki behar da. Eta non egiten dute topo bizilagun zaharrek eta berriek Iraetan? Elkartea dago, baina pribatua da. Uemako langileak futbol zelaia ere aipatu du, kirol ekipamendu handia, futbol talde egituratuentzat egindakoa, ez auzotarrek erabiltzeko pentsatutakoa. Beste xehetasun bat: umeen jolas parkeak. Berriena, azkena egindako etxe sailaren parean dago, eta beste bi haur parke utzita daude bizilagun zaharrenak bizi diren inguruan, ehun biztanle inguruko auzoan.\nArritxuk berriz azpimarratu du, udalerri euskaldunetan euskarari eutsi nahi badiogu, etxeak egiteko orduan galdera asko egin behar direla. Eraikitzeak bere ondorio linguistikoak dituelako. Iraetako datuak ondokoak dira Eustaten 2016ko datuen arabera. Hasierako etxeetako iraetar guztiek dakite euskaraz hitz egiten eta etxe berrietakoen artean %67k. Beraz, auzoko euskara ezagutza %77koa da. Bizilagun zaharren %95arentzat etxeko hizkuntza euskara da eta bizilagun berrietan %42rentzat. Batez bestekoa: %58. Eta hirugarren datua, hasierako etxeetako bizilagunen %96rentzat lehen hizkuntza euskara da eta etxe berrietan bizi direnetan, berriz, %37rentzat. Batez beste, %54,3k du lehen hizkuntza euskara. Datuak argigarriak dira: datuek behera egiten dute bizilagun berrien emaitzak gehituz gero. Dena den, hizkuntzaren ezagutza datuak eta etxeko erabilera datuak dira, beste kontu bat da iraetarrek elkarrekin topo egiten dutenean zein hizkuntza erabiltzen duten.\nBi elementu aipatu ditu Arritxuk hasieran: oreka eta bizilagunen arteko harremanetarako espazioak. Berak uste du euskarari eragiten dioten eta kontuan hartu behar diren hainbat alderdi ez direla kontuan hartu eta horrek ondorioak izan dituela. Dena den, dena txarra ez dela izan gaineratu du: “Auzoa gaztetu da, elkartean jende gehiago dago, dinamismo handiagoa dauka auzoak… baina kaltea txikiagoa izateko beste era batera egin zitekeen”. Arritxuk abiaburu bat du: “Euskararentzat ona dena, herriarentzat ona da”.\nAizarnako etxe blokean denak euskaldunak dira\nEsan daiteke nahi gabe gertatu dela Aizarnan, alegia, hamabi pisu egin zituztenean ez zutela bereziki landu horrek zein eragin izan zezakeen Aizarnako euskararen ezagutzan eta erabileran. Hala ere, etxea egin zuten moduagatik euskara irabazle atera da. Kontatuko dugu nola eraiki zituzten hamabi etxebizitza plazatik gertu-gertu 2008an eta nola bizilagun ia guztiak aizarnarrak eta azpeitiarrak suertatu ziren; denak euskal hiztunak.\nZestoako Udala kezkatuta zegoen, Aizarnan bazelako bertan bizi nahi zuen jendea eta ez zegoen etxebizitzarik. Hutsune horri aurre egiteko asmoz bilera antolatu zuen auzoan. Bileraren berri ematen zuen kartela irakurri zuenetako bat izan zen Amane Arrue azpeitiarra. Guraso azpeitiarrek etxetxo bat erosia zuten Aizarnan eta Amanek bisitan joandako batean ikusi zuen kartela. Bi aldiz pentsatu gabe bileran plantatu zen. Hainbat bileraren ondoren udalak ikusi zuen hamabi bikote edo pertsonek interes berezia zutela Aizarnan bizitzeko. Den-denak bertakoak edo oso gertukoak ziren: aizarnarrak, azpeitiarrak, zestoarren bat eta ia egunero Aizarnan zebilen Aizarnazabalgo bikote bat. Jakina, ez da kasualitatea inguruko jendea elkartu izana, udalak deialdia modu horretan egin baitzuen, aizarnarrentzat batik bat, bilerarako kartelak Aizarnako kaleetan jarrita. Denek zuten lotura estua Aizarnarekin, denak euskaldunak ziren, gehienez ere 30 urte, eta guztiek argi zuten Aizarnan bizi nahi zutela, alegia, ez zutela etxea auzo horretan erosiko etxebizitza merkeago zegoelako edo asteburuetan hara joan nahi zutelako.\nUdalak ez zuen proiektuarekin aurrera jarraitu, lur zati bat kalifikatuta zuten lau etxe bakar egiteko, baina ez hamabi etxebizitza egiteko. Amane eta gainerakoak berriz, aurrera egiteko prest zeuden eta azkenean kooperatiba sortu zuten helburua lortzeko. Denak buru-belarri sartu ziren egitasmoan, hamabi etxebizitzak egin zitezen lanean. Harri koskorrik handiena lurren birkalifikazioa izan zen, baina lortu zuten. Prozesua 2005ean hasi eta 2008an bukatu zen.\nBistan da, etxeak egiteko prozesua oso desberdina izan da Iraetan eta Aizarnan. Lehenengoan merkatu libreko etxebizitzak ziren eta edonork zuen aukera etxea erosteko. Bigarrenean berriz, auzoari begira hasi zuten bidea eta interes handia zuten inguruko jendeak eutsi zion proiektuari. Ez da kasualitatea 2008an etxea estreinatu zuten bizilagun denak euskaldunak izatea. Eustaten 2016ko datuen arabera, Aizarnako bizilagunen %97,3 euskalduna da eta Zestoa herriko bizilagunen %81,48. Aizarnazabalek eta Azpeitiak ere %80tik gorako ehunekoa dute.\nAmanek kontatu digu etxe blokearen jatorria, baina ez gara berarekin bakarrik elkartu tertuliarako. Aizarnan bizi den Ane Aranburu azpeitiarra ere batu zaigu. Arritxu Zelaiaren azterlana hizpide izan ez badugu ere, Ane segituan hasi da gogoeta egiten “oreka” hitza mingainean duela: “Erne ibili behar dugu. Etxeak egiteak eragina dauka hizkuntzan eta aldi berean ezin gara gelditu ezer egin gabe. Oreka bilatu behar da. Hurrengo belaunaldiak hemen gelditu nahi badu eta ez badago etxe eskaintzarik, pena litzateke”. Amanek hari horri tira dio eta gai delikatuaz gogoeta egin nahi izan du: bertakoentzat egin etxeak ala kanpokoei ere aukera eman… “Bertako etxebizitza beharrari hartu behar zaio pultsua, haientzat pentsatuta egin behar dira etxeak eta aparteko beste norbaitek etorri nahi badu, etor dadila. Erosoagoa da denak bertakoak izatea, inguruko euskaldunak, baina oasi hauek hain dira irrealak! Ni eroso bizi naiz horrela, baina errealitatea beste bat da”. Auzora joaten diren erdaldun aleak euskalduntzen saiatu behar dutela dio Amanek, jakinda, sarri kontrakoa gertatzen dela, alegia, erdaldun bakanek euskaldun multzoa gaztelaniaz hizketan jartzeko ahalmena izaten dutela. Adibide on moduan jarri du gaur egun etxe blokean bizi den familia. Haurrari euskaraz ari zaie, batek euskaraz badaki eta bestea ikasten ari da. Amanek nabari du euskaraz aritzeko ahalegina egiten ari direla: “Plentzian biziko balira, agian honezkero gaztelaniaz ariko lirateke”. Gaur egun hamabi etxebizitzetan ez dira bizi hasierako pertsona berak, baina orain ere denak euskaldunak dira.\nKanpotarrei egiten zaien harreraren garrantzia azpimarratu dute Anek eta Amanek, hesiak jartzen zaizkien ala bertako senti daitezen ahalegina egiten den. Euskarara hurbiltzen laguntzen zaien, eta era berean, ohartarazten zaien erdalduna taldean bakarra delako gaztelaniaz egiten denean euskaldunak deseroso sentitzen direla.\nKooperatibaren eskutik eraikitako etxe multzoko biztanleek euskara indartu besterik ez dute egin Aizarnan. Aizarnarrek erdi serio-erdi txantxetan esaten omen dute ez ote den gehitxo entzuten Azpeitiko hizkera.\nPrevious Article [PODCASTA] "Emakumeak kirolean"\nNext Article Euskal preso, iheslari eta deportatuen aldeko elkarretaratzea eta mendi irteera antolatu ditu Sarek